







INQUBOMGOMO Y0KUFUNDA YESIFUNDAZWE SAKWAZULU-NATAL

Inhlosongqangi yalesi sifundazwe ukwenza bonke abafundi (learners) babe ngabafundi (readers) beqophelo  eliphezulu. Sihlose ukuqiniseka ukuthi zonke izindlela zokufunda zihlanganyela ndawonye ukuze abafundi bethu bazuze amakhono adingekayo, ukuzinikela, ukuzithemba kanye nelukuluku lokuthanda ukufunda imibhalo.
Inhloso yokubeka amazinga (targets) athize ukuqiniseka ukuthi abafundi bayaqonda, bafunde ngokuzimisela, baphinde bancome izindlela ezahlukene zokufunda imibhalo.

OKUDINGEKAYO

· Othisha kumele bachithe imizuzu engamashumi ama-3 ngesonto benza ukufunda ngokuhlanganyela / Ukufunda ngamaqembu aholwa nguthisha / Ukufunda ngokuzimela.
· Ubufakazi bokuthi kufundiwe isonto nesonto kumele buvele kufayela kathisha lapho evakashelwe nguMeluleki wesifundo (ithemplethi ifakiwe ekugcineni) .
· Emuva kwethemu ngayinye, umfundi kumele abe namarekhodi angubufakazi bokuthi ufundile ngokuzimela. La marekhodi kumele ananyathiselwe ngemuva encwadini lapho umfundi ebhala khona umsebenzi wolimi (language exercise book) Ithemplethi ifakiwe.
· Iziqephu kumele zithathwe kwimibhalo eyahlukahlukene.
· Abafundi kumele banikezwe isivivinyo sesipelingi isonto nesonto.Amagama kumele ananyathiselwe obondeni lwendlu yokufundela.
· Izikole ziyagqugquzelwa ukuba zizibandakanye kumncintiswano weSipelingi Bee (Spelling Bee Competition).
· Izikole ziyanxuswa ukuba zihlele imincintiswano yokufunda phakathi kwamabanga ahlukahlukene esikoleni kanye nezikole ezingomakhelwane.

Yimaphi amakhono athintekayo?

· Amakhono okubheka amagama
· Ukubuka nokusho (visual memory)
· Igrafu yemisindo (graph phonic)
· Ukusebenzisa ingqikithi (semantic)
· Ukusebenzisa ulwazi lwezakhiwo nezimiso zolimi (syntactic)





· Amakhono okuqondisisa

· Bheka incazelo engaphezu kwalena esobala,kusuka kuzigaba zangasekuqaleni … uqale ngokuqagela, ucabange bese uthatha isinqumo.

· Amakhono okutadisha

· Ukuzijwayeza ukulandelana kwama-alfabhethi
· Ulwazi lokwakheka kwencwadi
· Sebenzisa amaphosta, amalebula, amagrafu, amashadi nemidwebo ukuthola ulwazi


IZINDLELA ZOKUFUNDA EZINOKUSETSHENZISWA

UKUFUNDA NGOKUHLANGANYELA  
Le ndlela yokufunda yenza uthisha akwazi ukufunda kakhulu umbhalo ukuze bonke abafundi bagxile kwinqubo yokufunda baphinde bakujabulele ukufunda umbhalo. Umbhalo ungaphinde ufundwe nguthisha nabafundi kaningana emasontweni ambalwa. Ngesikhathi umbhalo bephinda ukuwufunda, bayajwayela abafundi ukuzifundela.

UKUFUNDA NGAMAQEMBU AHOLWA NGUTHISHA
Usuku nosuku, uthisha usebenza neqembu okugxilwe kulo  (focused group)  ukuze athuthukise izinga lokufunda nokuqondisisa, eqikelela ukuthi iqembu neqembu linikezwa okungenani ithuba elilodwa ngeviki. Amaqembu asebenza ngokuzimela anikezwa imibhalo elingana nezinga lawo. Amathaski kungaba imisebenzi ehambisana nombhalo osufundiwe noma olungiselwa ukufundwa.

Ukufunda ngamaqembu aholwa nguthisha kugxila kula makhono asemqoka okufunda:
· Amakhono asobala (izimpendulo zingatonyulwa embhalweni)
· Amakhono acashile (umbhalo awunikezi impendulo kodwa impendulo singayithola olwazini olunikeziwe)
· Amakhono okucabangela (umbhalo awusikhombisi impendulo kodwa singayithola ngokusebenzisa izinkomba ezisembhalweni sibe sisebenzisa ulwazi nesipiliyoni sethu)






· Amakhono okuhlolisisa (ukunikeza umbono wakho, ikakhulukazi ngombhalo wonke noma ngokuphumelela kombhali ukuveza umlingiswa, isimo,njll)

UKUFUNDA NGOKULINGISA
Uthisha wenza izindlela ezisetshenziswa uma ufunda ukuze abafundi bamlingisele isib “Iliphi igama elizonikeza umqondo kulo musho”? 

UKUFUNDA OKUZIMELE
Inhloso yokufunda ngokuzimela ukugqugquzela abafundi ukuba bathande ukuzifundela baze bagcine sebefunda ngokugeleza. Abafundi kumele bagqugquzelwe ukufunda imibhalo esezingeni labo ukuze kuthuthukiswe ikhono lokufunda . Bangaphinde bafunde futhi izincwadi abazijwayele/imibhalo esike yasetshenziswa ngesikhathi sokufunda ngokuhlanganyela noma ngesikhathi sokufunda samaqembu aholwa nguthisha. Inhloso ukuba abafundi bakwazi ukufunda ngokuzimela isikhathi eside.

IZINDLELA ZOKUFUNDA
· Ukusheshe ukwazi ukufunda kuhambisana nesidingo sokukwazi ukubona amagama athize(amagama asetshenziswa njalo)
· Igama nesithombe sama fleshi khadi			- Ama fleshi khadi
· Imidlalo yamagama					- Ukufunda izincwadi
· Incwadiyemisebenzi  nemisebenzi ezofundwa	- Ukwakha isigcinamagama

Sebenzisa ulwazi lwemisindo njengesu lokuthuthukisa ukufunda
· Bheka imisindo yokuqala
· Khipha amagama ongawajwayele
· Imisindo yokugcina
· Imisindo ephakathi nendawo
· Iphathini yamagama
· Ukufunda amalebula endlini yokufundela
· Ukufunda ngokuqonda izimpawu ngaphakathi nangaphandle kwesikole.


AMAREKHODI OKUFUNDA

	Indaba ngamafuphi
Isihloko:________________________________________________________

Umbhali: _____________________________________________________

